

KLASA: 112-02/25-01/5

URBROJ:2109-09-25-04

Čakovec, 4. ožujka 2025.

**OBAVIJESTI I UPUTE KANDIDATIMA**

**za prijam u službu savjetnika za gradnju i višeg stručnog suradnika za gradnju – vježbenika u Upravni odjel za prostorno uređenje, gradnju i zaštitu okoliša**

U Narodnim novinama broj 38/25. od 5. ožujka 2025. godine objavljen je javni natječaj za prijam u službu savjetnika za gradnju i višeg stručnog suradnika za gradnju – vježbenika u Upravni odjel za prostorno uređenje, gradnju i zaštitu okoliša, te se daju upute kako slijedi.

Rok za podnošenje prijava kandidata na javni natječaj je 8 dana od objave u Narodnim novinama.

Izrazi koji se koriste u ovoj obavijesti za osobe u muškom rodu uporabljeni su neutralni i odnose se podjednako na muške i ženske osobe.

Opis poslova savjetnika za gradnju:

|  |
| --- |
| * rješava u postupcima izdavanja građevinskih dozvola, uporabnih dozvola, uporabnih dozvola za određene građevine te rješava druge upravne i neupravne akte iz područja graditeljstva * vodi tehničke preglede |
| * izrađuje potrebna izvješća i informacije |
| * obavlja i druge poslove po nalogu pročelnika i drugih nadređenih službenika |

Opis poslova višeg stručnog suradnika za gradnju - vježbenika:

|  |
| --- |
| * rješava u složenijim upravnim stvarima iz područja gradnje |
| * izrađuje potrebna izvješća i informacije |
| * obavlja i druge poslove po nalogu pročelnika i drugih nadređenih službenika |

Podaci o plaći savjetnika za gradnju:

Koeficijent za predmetno radno mjesto je 4,70 dok je bruto osnovica za obračun plaće 450,00 EUR. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

Podaci o plaći višeg stručnog suradnika za gradnju- vježbenika:

Koeficijent za predmetno radno mjesto je 4,60 dok je bruto osnovica za obračun plaće 450,00 EUR. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža. Za vrijeme vježbeničkog staža vježbeniku pripada plaća u visini 85% vrijednosti osnovne plaće radnog mjesta višeg stručnog suradnika.

Način obavljanja prethodne provjere znanja i sposobnosti kandidata:

Za kandidate prijavljene na javni natječaj koji su podnijeli pravodobne i uredne prijave te ispunjavaju formalne uvjete provest će se postupak prethodne provjere znanja i sposobnosti koji obuhvaća pisano testiranje i intervju.

Smatra se da je kandidat koji nije pristupio prethodnoj provjeri znanja i sposobnosti povukao prijavu na natječaj.

Postupak testiranja i intervjua provest će Povjerenstvo za provođenje javnog natječaja. Pisano testiranje obuhvaća provjeru znanja iz pravnih i stručnih izvora iz područja rada Upravnog odjela. Za svaki dio provjere kandidatima se dodjeljuje broj bodova od 1 do 10.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Intervju se provodi samo s kandidatima koji su ostvarili najmanje 50% bodova iz pisane provjere znanja i sposobnosti. Povjerenstvo kroz razgovor s kandidatima prilikom intervjua utvrđuje interese, profesionalne ciljeve i motivaciju za rad na tim poslovima.

Kandidati koji će moći pristupiti intervjuu bit će o tome obaviješteni.

Nakon provedenog testiranja i razgovora (intervju), Povjerenstvo za provođenje javnog natječaja utvrđuje rang listu kandidata prema ukupnom broju ostvarenih bodova.

Područje testiranja te pravni i stručni izvori za pripremanje kandidata za radno mjesto SAVJETNIKA ZA GRADNJU:

* Zakon o općem upravnom postupku („Narodne novine“ broj 47/09 i 110/21)
* Zakon o gradnji („Narodne novine“ broj 153/13, 20/17, 39/19, 125/19 i 145/24)
* Zakon o prostornom uređenju („Narodne novine“ broj 153/13, 65/17, 114/18, 39/19, 98/19, 67/23 i 152/23)
* Pravilnik o jednostavnim i drugim građevinama i radovima („Narodne novine“ broj 112/17, 34/18, 36/19, 98/19, 31/20, 74/22 i 155/23)
* Pravilnik o obveznom sadržaju i opremanju projekata građevina („Narodne novine“ broj 118/19 i 65/20)
* Pravilnik o kontroli projekata („Narodne novine“ broj 32/14, 72/20 i 90/23)
* Pravilnik o tehničkom pregledu građevine („Narodne novine“ broj 46/18 i 98/19)

Područje testiranja te pravni i stručni izvori za pripremanje kandidata za radno mjesto VIŠEG STRUČNOG SURADNIKA ZA GRADNJU - VJEŽBENIKA:

* Zakon o općem upravnom postupku („Narodne novine“ broj 47/09 i 110/21)
* Zakon o gradnji („Narodne novine“ broj 153/13, 20/17, 39/19, 125/19 i 145/24)
* Zakon o prostornom uređenju („Narodne novine“ broj 153/13, 65/17, 114/18, 39/19, 98/19, 67/23 i 152/23)
* Pravilnik o jednostavnim i drugim građevinama i radovima („Narodne novine“ broj 112/17, 34/18, 36/19, 98/19, 31/20, 74/22 i 155/23)

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na natječaj. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji način remetiti koncentraciju

Poziv na testiranje bit će objavljen najmanje 5 dana prije testiranja na web stranicama Međimurske županije – [www.medjimurska-zupanija](http://www.medjimurska-zupanija). hr i na oglasnoj ploči Međimurske županije, Čakovec, R. Boškovića 2.

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u javnom natječaju budući da manjak samo jedne isprave ili dostava jedne isprave u obliku koji nije naveden u javnom natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

POVJERENSTVO ZA PROVOĐENJE JAVNOG NATJEČAJA